CELEX: 32006R1114
Language: sk
Date: 2006-07-20 00:00:00
Title: Nariadenie Komisie (ES) č. 1114/2006 z  20. júla 2006  týkajúce sa zatriedenia určitých druhov tovaru do kombinovanej nomenklatúry

21.7.2006   
            
            
               SK
            
            
               Úradný vestník Európskej únie
            
            
               L 199/3
            
         
      NARIADENIE KOMISIE (ES) č. 1114/2006
   z 20. júla 2006
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovanie tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 996/2006 (Ú. v. EÚ L 179, 1.7.2006, s. 26).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Klasifikácia
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kvapalný výrobok založený na tinktúre z arniky (pomer arnika/extrakt 1 : 10) v balení na maloobchodný predaj vo fľaštičke s objemom 50 ml a objemovým obsahom alkoholu 45 %.
                              Podľa údajov na balení je výrobok určený na ľudskú spotrebu, na iné použitie ako výrobu liehovín.
                              Odporúčané dávkovanie: 30 až 50 kvapiek rozpustených v pol pohári vody 2 až 3 razy denne.
                           
                        
               
                  2208 90 69
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 1 písm. d) ku kapitole 13 a znením kódov KN 2208, 2208 90 a 2208 90 69.
                  Keďže výrobok je nápoj, nemôže byť zatriedený do kapitoly 13.
                  Výrobok nemôže byť považovaný za liek položky 3004, pretože nespĺňa kritériá uvedené v doplnkovej poznámke 1 ku kapitole 30.
                  Výrobok má byť zatriedený ako liehový nápoj položky 2208 (vysvetlivky HS k položke 2208, tretí odsek, bod 16).
               
            
                  
                              2.
                           
                           
                              Kvapalný výrobok v balení na maloobchodný predaj vo fľaštičke s objemom 30 ml a objemovým obsahom alkoholu 68 %, obsahujúci:
                              
                                          —
                                       
                                       
                                          listy skorocelu kopijovitého (Plantago lanceolata), kvety tymiánu obecného (Thymus vulgaris) a slamihy talianskej (Helichrysum italicum)
                                       
                                       
                                          2,1 g
                                       
                                    
                                          —
                                       
                                       
                                          suchý extrakt propolisu
                                       
                                       
                                          84 mg
                                       
                                    
                                          —
                                       
                                       
                                          lyofilizovaný výťažok grindélie mohutnej (Grindelia robusta)
                                       
                                       
                                          45 mg
                                       
                                    
                                          —
                                       
                                       
                                          éterický olej eukalyptu (Eucalyptus globulus)
                                       
                                       
                                          10,5 mg
                                       
                                    
                                          —
                                       
                                       
                                          éterický olej borovice lesnej (Pinus sylvestris)
                                       
                                       
                                          10,5 mg
                                       
                                    
                                          —
                                       
                                       
                                          alkohol
                                       
                                    
                                          —
                                       
                                       
                                          vodu
                                       
                                    Podľa údajov na balení by sa výrobok mohol používať na zlepšenie dýchania a je určený na ľudskú spotrebu.
                              Odporúčané dávkovanie: 25 kvapiek rozpustených v malom množstve vody, 3 razy denne.
                           
                        
               
                  2208 90 69
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením kódov KN 2208, 2208 90 a 2208 90 69.
                  Výrobok nemôže byť považovaný za liek položky 3004, pretože nespĺňa kritériá uvedené v doplnkovej poznámke 1 ku kapitole 30.
                  Výrobok má byť zatriedený ako liehový nápoj položky 2208 (vysvetlivky HS k položke 2208, tretí odsek, bod 16).
               
            
                  
                              3.
                           
                           
                              Kvapalný výrobok v balení na maloobchodný predaj vo fľaštičke s objemom 30 ml a objemovým obsahom alkoholu 70 %, obsahujúci:
                              
                                          —
                                       
                                       
                                          propolis (min. 38 mg/ml flavonoidov vyjadrených ako galangín)
                                       
                                       
                                          16 % hmotnosti
                                       
                                    
                                          —
                                       
                                       
                                          alkohol
                                       
                                    
                                          —
                                       
                                       
                                          vodu
                                       
                                    Podľa údajov na balení by sa výrobok mohol používať na zlepšenie prirodzenej obranyschopnosti hrdla a je určený na ľudskú spotrebu.
                              Odporúčané dávkovanie: 40 až 60 kvapiek za deň v čajovej lyžičke cukru alebo medu.
                           
                        
               
                  2208 90 69
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 1 písm. a) ku kapitole 30 a znením kódov KN 2208, 2208 90 a 2208 90 69.
                  Výrobok nemôže byť považovaný za liek kapitoly 30.
                  Výrobok má byť zatriedený ako liehový nápoj položky 2208 (vysvetlivky HS k položke 2208, tretí odsek, bod 16).
               
            
                  
                              4.
                           
                           
                              Kvapalný výrobok v balení na maloobchodný predaj vo fľaštičke s objemom 30 ml a objemovým obsahom alkoholu 70 %, obsahujúci:
                              
                                          —
                                       
                                       
                                          vodno-alkoholický extrakt propolisu (obohatený o prírodný suchý extrakt propolisu)
                                       
                                       
                                          0,6 g
                                       
                                    
                                          —
                                       
                                       
                                          alkohol
                                       
                                    
                                          —
                                       
                                       
                                          vodu
                                       
                                    Podľa údajov na balení je výrobok určený na ľudskú spotrebu s odporúčaným dávkovaním 25 kvapiek rozpustených v pol pohári vody jeden alebo dvakrát denne. Taktiež sa môže používať ako prípravok na ústnu hygienu pri rozpustení 25 kvapiek v ľubovoľnom množstve vody.
                           
                        
               
                  2208 90 69
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 ku kapitole 33 a znením kódov KN 2208, 2208 90 a 2208 90 69.
                  Výrobok nemôže byť považovaný za prípravok na ústnu hygienu položky 3306, pretože nie je balený vo forme zreteľne špecializovanej na takéto použitie [vysvetlivky HS, všeobecne, štvrtý odsek písm. b) ku kapitole 33].
                  Výrobok má byť zatriedený ako liehový nápoj položky 2208 (HS k položke 2208, tretí odsek, bod 16).
               
            
                  
                              5.
                           
                           
                              Kvapalný výrobok založený na glycerínovom maceráte z listov ríbezle čiernej (Ribes nigrum) (pomer liečivo/extrakt 1 : 20) v balení na maloobchodný predaj vo fľaštičke s objemom 100 ml a objemovým obsahom alkoholu 38 %.
                              Podľa údajov na balení výrobok je určený na ľudskú spotrebu, na iné použitie ako výrobu liehovín.
                              Odporúčané dávkovanie: 50 až 150 kvapiek rozpustených v malom množstve vody denne.
                           
                        
               
                  2208 90 69
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 1 písm. d) ku kapitole 13 a znením kódov KN 2208, 2208 90 a 2208 90 69.
                  Keďže výrobok je nápoj, nemôže byť zatriedený do kapitoly 13.
                  Výrobok má byť zatriedený ako liehový nápoj položky 2208 (vysvetlivky HS k položke 2208, tretí odsek, bod 16).
               
            
                  
                              6.
                           
                           
                              Výrobok v balení na maloobchodný predaj vo forme spreju vo fľaštičke s objemom 30 ml a objemovým obsahom alkoholu 20 %, obsahujúci:
                              
                                          —
                                       
                                       
                                          vodno-alkoholický extrakt propolisu
                                       
                                       
                                          86,75 %
                                       
                                    
                                          —
                                       
                                       
                                          med
                                       
                                       
                                          13 %
                                       
                                    
                                          —
                                       
                                       
                                          prírodnú arómu, príchuť (citrón)
                                       
                                       
                                          0,1 %
                                       
                                    
                                          —
                                       
                                       
                                          xantánovú živicu
                                       
                                       
                                          0,1 %
                                       
                                    
                                          —
                                       
                                       
                                          éterický olej citróna (Citrus limonum)
                                       
                                       
                                          0,05 %
                                       
                                    Výrobok je balený ako ústny sprej na ústnu hygienu. Vstrekuje sa priamo do úst.
                           
                        
               
                  3306 90 00
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 2 k triede VI, poznámkou 3 ku kapitole 33 a znením kódov KN 3306 a 3306 90 00.
                  Výrobok je balený vo forme zreteľne špecializovanej na používanie pre ústnu hygienu [všeobecné vysvetlivky HS ku kapitole 33, štvrtý odsek, písm. b)].